Shkup, në pritje të koalicionit të ri qeveritar
Çelësi është tek partitë shqiptare për koalicionin qeveritar dhe analistët vlerësojnë se bisedimet nuk do të jenë të lehta
Zgjedhjet e parakohshme parlamentare të 15 korrikut, nxorrën Lidhjen Social Demokrate me aleatët e saj të vegjël si fituese, ndërsa formimin e qeverisë nuk do ta ketë të lehtë, duke pasur parasysh numrin e forcave politike shqiptare në parlamentn e ri dhe raportet në mes tyre. LSDM-ja ka 46 deputetë, ndonëse rezultatet nuk janë përfundimtare dhe ankesat e partive mund të bëjnë ndonjë ndryshim të vogël të numrave të ligjvënësve nëse përsëritet votimi në ndonjë prej qendrave ku Komisioni Shtetëror i Zgjedheve dhe gjykatat mund të konstatojnë parregullsi. Që të formohet qeveria, nevojiten 61 deputetë, ose shumica e thjeshtë e parlamentit prej 120 vendesh ta votojë atë. Analisti Albert Musliu i quan fituese partitë shqiptare që për herë të parë arritën të reflektojnë numrin zyrtar të popullatës me atë të deputetëve. Zoti Musliu vlerëson se nuk do të ketë kushtëzime të ashpra dhe të prera nga partitë në bisedimet për qeverinë e re. “thotë Albert Musliu. Analisti Musliu mendon se partia e re “E Majta” që fitoi dy poste deputetësh nuk është e pranueshme për asnjërën prej partive shqiptare në një koalicion të përbashkët qeveritar, për shkak të qëndrimeve të saj nacionaliste dhe retorikës antishqiptare. , thekson analisti. Lidhur me variantin që të gjitha partitë shqiptare të hynin në koalicionin qeverisës dhe pasojat eventuale ndaj demokracisë tek shoqëria shqiptare për shkak të mungesës së opozitës në atë rast, zoti Musliu thekson se partitë shqiptare kanë provuar opozitën në mes tyre edhe brenda një kabineti qeveritar: , thotë zoti Musliu. Parlamenti i ri duhet të mblidhet njëzet ditë pas datës së zgjedhjeve. Pasi presidenti i vendit t’i japë mandatin partisë ose koalicionit fitues për formimin e qeverisë, ajo ka dhe po aq ditë në dispozicion për ta formuar kabinetin. Nëse nuk e arrin këtë, mandati i kalohet partisë së dytë më të madhe sipas rezultatit në zgjedhje.